འཁོར་འདས་གཉིས་ཀྱི་མཚམས་སུ་ཡོད། །སྣང་མུན་གཉིས་ཀྱི་བར་དུ་ཡོད། །དཀར་ནག་གཉིས་ཀྱི་མཚམས་སུ་ཡོད། །ཕར་ལ་མ་འགྲོ་ཚུར་ལ་ཤོག །གཤིན་རྗེའི་ཕ་ནི་འཇིགས་རེ་ཆེ། །གཤིན་རྗེའི་མ་ནི་སྐྱུག་རེ་བྲོ། ། གཤིན་
རྗེའི་ཡུལ་དུ་མ་འགྲོ་ཞིག །བར་སྲིད་ལམ་དུ་མ་འཁྱམས་ཤིག །དུར་ཁྲོད་གནས་སུ་མ་རྒྱུ་ཞིག །སྡེ་བརྒྱད་སྲང་ལ་མ་འགྲིམས་ཤིག །ལྷ་འདྲེའི་འདུ་བར་མ་འཚོགས་ཤིག །བསླུ་བྱེད་ཚིག་ལ་མ་ཞེན་ཅིག །འབྱུང་པོའི་སྡེ་ལ་མ་
ཡེངས་ཤིག །རྒྱལ་འགོང་འོད་ལ་མ་ལྟ་ཞིག །སྨན་མོའི་གླུ་ལ་མ་ཆགས་ཤིག །ས་བླའི་གཏམ་ལ་མ་ཉན་ཞིག །ཕར་ལ་མ་འགྲོ་ཚུལ་ལ་ཤོག །ངོ་ཆེན་མི་ཡི་བོས་པ་ཡིན། །བསླུ་མེད་དཀོན་མཆོག་གསུམ་གྱི་བཀའ། ། སྔགས་
འཆང་རྒྱལ་པོ་བདག་གི་ལུང༔ བླ་མདའ་འདི་ལ་བརྟེན་ལ་ཤོག །མེ་ལོང་འདི་ལ་ལྟོས་ལ་ཤོག །དར་ཚོན་འདི་ལ་འཁྲིལ་ལ་ཤོག །ཚོན་སྐུད་འདི་ལ་ཟུང་ལ་ཤོག །དོང་ཚེ་འདི་ལ་དམིགས་ལ་ཤོག །བླ་རྔ་འདི་ལ་འགྲོགས་ལ་
ཤོག །བོས་པའི་སྐད་ལ་ཉོན་ལ་ཤོག །བླ་རྡོ་འདི་ལ་བརྟན་པར་བཞུགས། །བླ་རྐང་འདི་ལ་བརྟན་པར་བཞུགས། །བླ་ནས་འདི་ལ་བརྟན་པར་བཞུགས། །བླ་ཕོར་འདི་ལ་བརྟན་པར་བཞུགས། །བླ་མདའ་འདི་ལ་བརྟན་པར་
བཞུགས། །བླ་འཕང་འདི་ལ་བརྟན་པར་བཞུགས། །གོས་གསར་འདི་ལ་བརྟེན་པར་བཞུགས། །གོས་རྙིང་འདི་ལ་བརྟེན་པར་བཞུགས། །རྒྱན་ཆ་འདི་ལ་བརྟན་པར་བཞུགས། །བཟའ་བཅའ་འདི་ལ་བརྟན་པར་
འགོ་བའི་ལྷ་ལྔ་འཁོར། །བླ་མདའ་འདི་ལ་བླ་རྟེན་ཆོས། །མོ་བླའི་རྟེན་དུ་གཡུ་འཕང་འཛུག །འཕང་རྩེ་སྲིད་པའི་རྩེ་མོར་སླེབ། །དེ་ལ་ལྷ་གཉེན་ཐམས་ཅད་འཁོར། །རྟེང་ཁབ་གསེར་གྱི་ས་གཞིར་ཟུག །དེ་ལ་ཀླུ་གཉེན་
ཐམས་ཅད་འཁོར། །ཚོན་སྐུད་སྣ་ལྔ་འཇའ་ལྟར་འཁྲིགས། །དེ་ལ་འགོ་བའི་ལྷ་ལྔ་འཁོར། །བླ་འཕང་འདི་ལ་བླ་རྟེན་ཆོས། །བླ་རྡོ་མཁར་སྒོང་དཀར་པོ་འདི། །ཕྱག་ན་རྡོ་རྗེའི་བྱིན་གྱིས་བརླབས། །བགེགས་འདུལ་རྡོ་རྗེ་ཕ་
ལམ་ཡིན། །སྐྱེས་ལྷ་གཉན་པོའི་རྟེན་དུ་འཛུག །ཡུལ་ལྷ་གཉན་པོའི་རྟེན་དུ་འཛུག །ཕ་མཚུན་དགྲ་བླའི་རྟེན་དུ་འཛུག །བལ་ཚོན་སྣ་ལྔས་དྲིལ་བ་ལ། །འབྱུང་བ་ལྔ་ཡི་ལྷ་ཚོགས་འཁོར། །ཚོན་སྐུད་སྣ་ལྔས་བཅིངས་པ་འདི།
ཡུམ་ལྔས་ཕྱག་རྒྱས་བཏབ་པ་ཡིན། །འཕོ་འགྱུར་མེད་པར་རྟེན་པར་མཛོད། །ལུག་གི་བརླ་རྐང་གཡས་པ་འདི། །འཇམ་དཔལ་དབྱངས་ཀྱིས་བྱིན་གྱིས་རླབས། །རྟེན་འབྲེལ་རྫས་སུ་ཆེ་བ་ཡིན། །ཕྲག་ལྷ་གཉན་པོའི་རྟེན་དུ་
འབུལ། །རླུང་རྟ་གཉན་པོའི་རྟེན་དུ་འབུལ། །མ་མཚུན་ཁྱིམ་ལྷའི་རྟེན་དུ་འབུལ། །དམར་པོ་དར་གྱིས་དྲིལ་བ་འདི། །བླ་སྲོག་དྲོད་ཀྱི་ངོ་བོ་ཡིན། །སྔགས་ཀྱི་བྱང་བུས་དྲིལ་བ་འདི། །རིག་སྔགས་ཕྱག་རྒྱས་བཏབ་པ་ཡིན། །
འཕོ་འགྱུར་མེད་པར་རྟེན་པར་མཛོད། །བླ་ཕོར་ཟས་སྣས་བཀང་བ་འདི། །སྤྱན་རས་གཟིགས་ཀྱིས་བྱིན་གྱིས་རླབས། །འདོད་དགུ་འབྱུང་བའི་གཡང་ཕོར་ཡིན། །ཟས་ལྷ་གཉན་པོའི་རྟེན་དུ་འབུལ། །ནོར་ལྷ་གཉན་པོའི་རྟེན་